यौन उत्पीड़न मामले में दर्ज कराई शिकायत, पवई पुलिस ने 6 घंटे तक पूछताछ की
TMKOC Producer Asit Modi Sexual Harassment Case - Actress Jennifer Mistry Takes Legal Actions. तारक मेहता का उल्टा चश्मा में रोशन सिंह सोढ़ी का किरदार निभा चुकीं एक्ट्रेस जेनिफर मिस्त्री ने शो के प्रोड्यूसर असित कुमार मोदी के खिलाफ शिकायत दर्ज करवाई है
तारक मेहता का उल्टा चश्मा में रोशन सिंह सोढ़ी का किरदार निभा चुकीं एक्ट्रेस जेनिफर मिस्त्री ने शो के प्रोड्यूसर असित कुमार मोदी के खिलाफ शिकायत दर्ज करवाई है। एक्ट्रेस ने बताया कि वो मुंबई वापस आ गई हैं और उन्हें पवई पुलिस ने पूछताछ के लिए बुलाया, जहां करीब 6 घंटे तक स्टेशन में उनके सवाल-जवाब किए गए और उन्होंने अपना स्टेटमेंट रिकॉर्ड किया।
मैंने उनके बारे में सब कुछ बताया है, अब कानून अपना काम करेगा
ईटाइम्स टीवी से खास बातचीत में जेनिफर मिस्त्री ने कहा- ‘मुझे मुंबई आना पड़ा क्योंकि मुझे पुलिस ने बुलाया था। मैं पुलिस स्टेशन गई और अपना स्टेटमेंट रिकॉर्ड करवाया। मैं दोपहर 12 बजे पहुंची थी और शाम के 6:15 पर निकली हूं। मैंने उनके बारे में सबकुछ बताया है। मैं वहां करीब 6 घंटे तक थी। अब कानून अपना काम करेगा।’
जेनिफर ने आगे बताया- ‘उन्होंने मुझसे कहा है कि वो मुझे बताएंगे अगर कुछ जरूरत होगी या फिर मुझे जाना होगा या नहीं। फिलहाल के लिए मैंने अपना स्टेटमेंट रिकॉर्ड करवा लिया है। देखते हैं कि आगे क्या होता है।’
प्रोडक्शन कंपनी ने जेनिफर के आरोपों को बताया था गलत
जेनिफर ने असित मोदी सुहेल और जतिन पर यौन उत्पीड़न का आरोप लगाने के बाद प्रोडक्शन हाउस ने एक बयान जारी कर एक्ट्रेस पर अनुशासनहीन, अपमानजनक और सेट पर लोगों के साथ बुरा बर्ताव करने का आरोप लगाया था।
जेनिफर के सपोर्ट में आए मालव राजदा, मौनिका भदौरिया और प्रिया आहूजा
शो में रीटा रिपोर्टर का किरदार निभाने वाली प्रिया आहूजा, एक्ट्रेस मोनिका भदौरिया और एक्स डायरेक्टर मालव राजदा ने जेनिफर पर लगे इन सभी आरोपों को गलत बताया था। उनका कहना था कि जेनिफर सेट पर हमेशा सभी लोगों के साथ अच्छे से पेश आती हैं। वो बहुत बेहद खुशमिजाज महिला हैं और सेट पर कभी देरी से नहीं आती हैं।
मोनिका भदौरिया और रीटा दोनों ने ही सेट पर मेंटल हैरेसमेंट की बात कही। हालांकि, दोनों ने सेक्शुअल हैरेसमेंट पर कुछ नहीं कहा।
15 साल से रोशन भाभी का किरदार निभाती आई हैं जैनिफर
बता दें कि जेनिफर इस शो में पिछले 15 साल से रोशन सिंह सोढ़ी का किरदार निभाती नजर आई हैं। लेकिन जब से मेकर्स के साथ किरदार निभाती नजर आई हैं। लेकिन जब से मेकर्स के साथ एक्ट्रेस की अनबन हो गई तब से उन्होंने शो छोड़ दिया और सेट पर नजर नहीं आई हैं।